CELEX: 62022TN0125
Language: ga
Date: 2022-03-08 00:00:00
Title: Cás T-125/22: Caingean arna tionscnamh an 8 Márta 2022 – RT France v an Chomhairle

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/40
            
         
      Caingean arna tionscnamh an 8 Márta 2022 – RT France v an Chomhairle
      (Cás T-125/22)
      (2022/C 148/64)
      Teanga an cháis: an Fhraincis
      
         Páirtithe
      
      
         Iarratasóir: RT France (Boulogne-Billancourt, an Fhrainc) (ionadaí: E. Piwnica, Dlíodóir)
      
         Cosantóir: Comhairle an Aontais Eorpaigh
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Cinneadh (CBES) 2022/351 ón gComhairle an 1 Márta 2022 lena leasaítear Cinneadh 2014/512/CBES a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine a chur ar neamhní;
               
            
                  —
               
               
                  Rialachán (AE) 2022/350 ón gComhairle an 1 Márta 2022 lena leasaítear Rialachán (AE) Uimh 833/2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine a chur ar neamhní;
               
            
                  —
               
               
                  a ordú do Chomhairle an Aontais Eorpaigh na costais go léir a íoc;
               
            leis na hiarmhairtí dlíthiúla uile lena mbaineann.
      
         Saincheisteanna dlí agus príomhargóintí
      
      Mar thaca lena chaingean, maíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí, lena n-éilítear go ndearna an cosantóir sárú ar an gceart chun cosaint a fháil agus prionsabal na sáraíochta, a áirithítear le hAirteagail 41 agus 48 den Chairt um Chearta Bunúsacha an Aontais Eorpaigh.
               
            
                  2.
               
               
                  An dara saincheist dlí, lena n-éilítear go ndearna an cosantóir sárú ar an tsaoirse chun tuairimí a nochtadh agus faisnéis a fháil a áirithítear le hAirteagal 11 den Chairt um Chearta Bunúsacha.
               
            
                  3.
               
               
                  An tríú saincheist dlí, lena n-éilítear go ndearna an cosantóir sárú ar an tsaoirse chun gnó a sheoladh a chosnaítear le hAirteagal 16 den Chairt um Chearta Bunúsacha.
               
            
                  4.
               
               
                  An ceathrú saincheist dlí, lena n-éilítear go ndearna an cosantóir sárú ar phrionsabal an neamh-idirdhealaithe a eascraíonn as Airteagal 21 den Chairt um Chearta Bunúsacha.